洪嘉豪出道6年唔容許再犯錯
歌手洪嘉豪（Kaho）昨日首次在商場舉行簽唱會，吸引數百歌迷捧場，為慶祝他入行將踏入6周年，院友（粉絲暱稱）特別送上有他6個不同造型的3層蛋糕。他受訪時表示沒有特別搞周年慶祝活動：「因為14號嗰日同母親節、仲有細佬生日好近，所以只會同屋企人食餐飯，同埋院友之前為我個唱搞咗好多嘢，等佢哋休息吓啦。」
他感慨年紀不小，轉眼就出道6年，不會再有藉口容許自己犯錯，所以之前有3周假期，都已回復上唱歌堂及做Gym增值自己。對於有指其唱片公司將資源集中在其身上，他否認：「唔可以咁計，新人Nancy（歸綽嶢）個個MV都出外地拍，我啱啱嗰首《黑玻璃》MV先第一次去日本拍，雖然反應幾好，不過下次可能去荔枝角取景。」他又透露將迎接新挑戰，暗示參與音樂劇。對於今晚舉行的CHILL CLUB頒獎禮可有信心？他表示順其自然，有獎會開心，冇獎就繼續努力。